钦定古今图书集成/理学汇编/学行典/第252卷 > 吕兴道
## 钦定古今图书集成/理学汇编/学行典/第252卷 > 吕兴道

按《绍兴府志》：“吕兴道，字藏虚，祖籍新昌，徙居山阴。生
而英敏，能读书。以父病痿，不敢顷刻离，遂谢举子业，
朝夕养亲，以悦其志。居乡公平率物，远近咸取正焉。
叔父无嗣则赡之，邻里有急则周之。造石桥于横山
荷湖以渡。涉。长子市麻苕溪，舟人匿货将鬻，子媳以
偿，令贷而勿校。临终对其子云：‘予先时曾为族弟某’”
代书借券解其纷，今以予橐中金代偿，可完吾志。一
时咸颂为长者。